CELEX: 32017R0219
Language: hr
Date: 2017-02-08 00:00:00
Title: Provedbena uredba Komisije (EU) 2017/219 оd 8. veljače 2017. o odobrenju pripravka Bacillus subtilis (DSM 27273) kao dodatka hrani za životinje za odbijenu prasad i odbijene manje značajne vrste svinja (nositelj odobrenja Chr. Hansen A/S) (Tekst značajan za EGP. )

9.2.2017   
               
               
                  HR
               
               
                  Službeni list Europske unije
               
               
                  L 34/18
               
            PROVEDBENA UREDBA KOMISIJE (EU) 2017/219
      оd 8. veljače 2017.
      o odobrenju pripravka Bacillus subtilis (DSM 27273) kao dodatka hrani za životinje za odbijenu prasad i odbijene manje značajne vrste svinja (nositelj odobrenja Chr. Hansen A/S)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:
      
                  (1)
               
               
                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
               
            
                  (2)
               
               
                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Bacillus subtilis (DSM 27273). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
               
            
                  (3)
               
               
                  Zahtjev se odnosi na odobrenje pripravka Bacillus subtilis (DSM 27273) kao dodatka hrani za životinje za odbijenu prasad i odbijene manje značajne vrste svinja koji treba razvrstati u kategoriju dodataka „zootehnički dodaci”.
               
            
                  (4)
               
               
                  Europska agencija za sigurnost hrane („Agencija”) u svojem je mišljenju od 20. listopada 2015. (2) zaključila da pripravak Bacillus subtilis (DSM 27273) u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Zaključila je i da se tim pripravkom mogu poboljšati obilježja odbijene prasadi. Taj se zaključak može primijeniti i na odbijene manje značajne vrste svinja ako se dodatak upotrebljava u jednakoj količini. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
               
            
                  (5)
               
               
                  Procjena pripravka Bacillus subtilis (DSM 27273) pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. veljače 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 268, 18.10.2003., str. 29.
      
      
         (2)  EFSA Journal 2015.;13(11):4269.
      
         PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Datum isteka valjanosti odobrenja
                  
               
                     CFU/jedinice aktivne tvari po kg potpune krmne smjese s udjelom vlage od 12 %
                  
               
                     
                        Kategorija zootehničkih dodataka hrani za životinje. Funkcionalna skupina: stabilizatori crijevne flore
                     
                  
               
                     4b1826
                  
                  
                     Chr.Hansen A/S
                  
                  
                     Bacillus subtilis
                     DSM 27273
                  
                  
                     
                        Sastav dodatka hrani
                     
                     Pripravak Bacillus subtilis
                     
                     DSM 27273 koji sadržava najmanje 1,6 × 109 CFU/g dodatka
                     Kruto stanje
                     
                        Karakteristike aktivne tvari
                     
                     Žive spore Bacillus subtilis
                     
                     DSM 27273
                     
                        Analitička metoda
                         (1)
                     
                     Identifikacija i određivanje brojnosti pripravka Bacillus subtilis DSM 27273 u dodatku hrani za životinje, premiksima i hrani za životinje:
                     
                                 —
                              
                              
                                 Identifikacija: gel-elektroforeza u pulsirajućem polju (PFGE)
                              
                           
                                 —
                              
                              
                                 Određivanje brojnosti: metoda razmazivanja uporabom tripton soja agara – EN 15784
                              
                           
                  
                     Odbijena prasad
                  
                  
                     —
                  
                  
                     4 × 108
                     
                  
                  
                     —
                  
                  
                     
                                 1.
                              
                              
                                 U uputama za uporabu dodatka hrani i premiksa potrebno je navesti temperaturu skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Za odbijenu prasad do 35 kg.
                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe, oči i kožu.
                              
                           
                  
                     1. ožujka 2027.
                  
               
                     Odbijene manje značajne vrste svinja
                  
                  
                     —
                  
                  
                     4 × 108
                     
                  
               
            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports